Լևենտ Քազանջըն կնոջն ու երեխաներին կարգուկանոն թելադրելու համար անգամ գոտու Մետտոդին դիմող բռի մարդ էր: «Մի տղա, եթե Աստված մի տղա նվիրի, ամեն ինչ լավ կլինի...»: Մեկը մյուսի հետևից' երեք աղջիկ, հետո հրաշք' չորրորդ երեխան վերջապես տղա էր: Հուսալով, որ բախտները կբերի, մի անգամ էլ փորձեցին երեխա ունենալ, բայց աղջիկ ծնվեց: Դե լավ, Մուսթաֆան էլ հերիք էր: Նա կարող էր շարունակել տոհմը: Աղջիկներից գերադասվող, ուզածդ կամակորությունն անող, երես առած Մուսթաֆա... հետո երաժշտությունն անջատվում է, ու երազն ավարտվում. Մուսթաֆան մեկնում է ԱՄՆ և այլևս չի վերադառնում: